Diari Oficial de la Generalitat Valenciana


Sumari del DOGV 5006, del 16-05-2005 (2005/4742)

RESOLUCIÓ de 27 d'abril de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Protocol de Col·laboració entre la Generalitat Valenciana, la Caixa d'Estalvis de València, Castelló i Alacant - Bancaixa, la Caja de Ahorros del Mediterráneo i la Caixa d'Estalvis i Mont de Pietat d'Ontinyent, per a la realització d'un estudi de la realitat socioeconòmica de la Comunitat Valenciana davant del seu accés al Grup de Competitivitat de la Unió Europea.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5006

Data del DOGV
:   16-05-2005

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2005/4742


Data del document
:   27-04-2005

Organisme emissor
:   Presidència de la Generalitat

Tipus de document
:   Resolució

Descriptors 

:   * Presidència de la Generalitat
    * Ontinyent
    * cooperació administrativa
    * caixa d'estalvis
    * anàlisi econòmica

RESOLUCIÓ de 27 d'abril de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Protocol de Col·laboració entre la Generalitat Valenciana, la Caixa d'Estalvis de València, Castelló i Alacant - Bancaixa, la Caja de Ahorros del Mediterráneo i la Caixa d'Estalvis i Mont de Pietat d'Ontinyent, per a la realització d'un estudi de la realitat socioeconòmica de la Comunitat Valenciana davant del seu accés al Grup de Competitivitat de la Unió Europea. [2005/Q4742]
  
Subscrit, després de la tramitació prèvia reglamentària, entre la Generalitat Valenciana, la Caixa d'Estalvis de València, Castelló i Alacant - Bancaixa, la Caja de Ahorros del Mediterráneo i la Caixa d'Estalvis i Mont de Pietat d'Ontinyent, el 10 de novembre de 2004, un Protocol de Col·laboració per a la realització d'un estudi de la realitat socioeconòmica de la Comunitat Valenciana davant del seu accés al Grup de Competitivitat de la Unió Europea, i en compliment del que establix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Protocol, que ha quedat inscrit en el Registre de Convenis amb el número 0231/2005, i que figura com a annex d'esta resolució.
  
València, 27 d'abril de 2005.- La directora general de Relacions amb les Corts i Secretariat del Govern: Alida C. Mas Taberner.
  
Protocol de Col·laboració entre la Generalitat Valenciana, la Caixa d'Estalvis de València, Castelló i Alacant - Bancaixa, la Caja de Ahorros del Mediterráneo i la Caixa d'Estalvis i Mont de Pietat d'Ontinyent, per a la realització d'un estudi de la realitat socioeconòmica de la Comunitat Valenciana davant del seu accés al Grup de Competitivitat de la Unió Europea
  
València, 10 de novembre de 2004
  
D'una part, el president de la Generalitat Valenciana, Francisco Camps Ortiz, en el seu nom i representació, d'acord amb les atribucions que té conferides en l'article 14 de la Llei Generalitat Valenciana 5/1983, de 30 de desembre, del Govern Valencià.
  
D'una altra, José Luis Olivas Martínez, president de la Caixa d'Estalvis de València, Castelló i Alacant - Bancaixa, d'acord amb les atribucions que té conferides en l'article 72 dels estatuts de l'entitat de 30 de juny del 2004; Vicente Sala Bello, president de la Caja de Ahorros del Mediterráneo, d'acord amb les atribucions que té conferides segons Acord del Consell d'Administració, en sessió celebrada el 19 de febrer de 1998, i Rafael Soriano Cairols, president de la Caixa d'Estalvis i Mont de Pietat d'Ontinyent, d'acord amb les atribucions que té conferides en l'article 41 dels estatuts socials de la pròpia Caixa i, cada un d'ells en nom i representació de les esmentades entitats.
  
I reconeixent mútuament i recíprocament la capacitat, competència, legitimació i representació procedents per a actuar en nom i representació de les esmentades institucions.
  
Exposen
  
Que la Presidència de la Generalitat Valenciana està interessada en l'elaboració d'un document de treball que centre la realitat actual de l'economia valenciana davant de la perspectiva de finalització dels fons estructurals actuals (objectiu número 1) en 2006, per a passar a formar part del Grup de Competitivitat de cara a les noves perspectives financeres 2007-2013.
  
Que les esmentades caixes d'estalvi, integrades en la Federació Valenciana, com a agents econòmics i socials que contribuïxen al desenvolupament de la Comunitat Valenciana, compten amb les vies i instruments oportuns per a efectuar una anàlisi precisa de la situació actual i futura, una vegada ens integrem en el Grup de Competitivitat.
  
I a este efecte, les referides institucions acorden formalitzar un protocol general de col·laboració, que se sotmetrà a les següents
  
Estipulacions
  
Primera. L'objecte del present protocol és establir les bases per a la realització d'un estudi sobre les possibles mesures a desenvolupar a fi que la Comunitat Valenciana continue guanyant competitivitat i intensificar la seua convergència real amb les regions més pròsperes de la Unió Europea, tenint com a marc de referència els eixos estratègics en què la Unió Europea basa la competitivitat regional:
  
- Innovació i economia del coneixement.
  
- Xarxes secundàries d'infraestructures i societat de la informació.
  
- Preservació del medi ambient i prevenció de riscos.
  
- Ocupació.
  
Segona. Per a l'elaboració de l'assenyalat estudi la Presidència de la Generalitat posa a disposició de la Caixa d'Estalvis de València, Castelló i Alacant - Bancaixa, la Caja de Ahorros del Mediterráneo i de la Caixa d'Estalvis i Mont de Pietat d'Ontinyent, tots els instituts i organismes oficials de prospecció que puguen necessitar.
  
Tercera. Este Protocol de Col·laboració podrà desenvolupar-se a través de convenis singularitzats, acords o resolucions, subjectes a la normativa vigent en cada moment.
  
Quarta. La difusió de les accions adscrites al protocol es realitzarà deixant constància de la participació de les parts firmants, i, si és el cas, figuraran els logotips corresponents.
  
I en prova de conformitat firmen al lloc i en la data indicats a dalt,
  
El president de la Generalitat Valenciana: Francisco Camps Ortiz.
  
El president de la Caixa d'Estalvis de València, Castelló i Alacant - Bancaixa: José Luis Olivas Martínez.
  
El president de la Caja de Ahorros del Mediterráneo: Vicente Sala Bello.
  
El president de la Caixa d'Estalvis i Mont de Pietat d'Ontinyent: Rafael Soriano Cairols.